CELEX: 31982R2100
Language: el
Date: 1982-07-28 00:00:00
Title: Κανονισμός (EOK) αριθ. 2100/82 τού Συμβουλίου τής 28ης Ιουλίου 1982 περί καθορισμού, γιά τήν περίοδο εμπορίας 1982/83, τού ύψους τής ενισχύσεως στήν παραγωγή γιά τίς κονσέρβες ανανά καθώς καί τής ελάχιστης τιμής πού πρέπει νά πληρωθεί στούς παραγωγούς ανανά

Avis juridique important

|

31982R2100

Κανονισμός (EOK) αριθ. 2100/82 τού Συμβουλίου τής 28ης Ιουλίου 1982 περί καθορισμού, γιά τήν περίοδο εμπορίας 1982/83, τού ύψους τής ενισχύσεως στήν παραγωγή γιά τίς κονσέρβες ανανά καθώς καί τής ελάχιστης τιμής πού πρέπει νά πληρωθεί στούς παραγωγούς ανανά  

Επίσημη Εφημερίδα αριθ. L 223 της 31/07/1982 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 2100/82 ΤΟΥ ΣΥΜΒΟΥΛΙΟΥ  της 28ης Ιουλίου 1982  περί καθορισμού, για την περίοδο εμπορίας 1982/83, του ύψους της ενισχύσεως στην παραγωγή για τις κονσέρβες ανανά καθώς και της ελάχιστης τιμής που πρέπει να πληρωθεί στους παραγωγούς ανανά  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 525/77 του Συμβουλίου της 14ης Μαρτίου 1977 περί θεσπίσεως καθεστώτος ενισχύσεως στην παραγωγή για τις κονσέρβες ανανά (1), όπως τροποποιήθηκε από τον κανονισμό (ΕΟΚ) αριθ. 2990/78 (2), και ιδίως το άρθρο 4 παράγραφος 2,  την πρόταση της Επιτροπής,  Εκτιμώντας:  ότι το άρθρο 1 του κανονισμού (ΕΟΚ) αριθ. 525/77 προβλέπει για τις κονσέρβες ανανά, οι οποίες παρασκευάζονται από ανανά που έχει συγκομισθεί στην Κοινότητα, τη θέσπιση καθεστώτος ενισχύσεως στην παραγωγή· ότι η ενίσχυση αυτή αποσκοπεί στην εξίσωση της διαφοράς μεταξύ της κοινοτικής τιμής προσφοράς και των τιμών που εφαρμόζονται από τις τρίτες χώρες για τις κονσέρβες ανανά·  ότι, κατά το άρθρο 3 του εν λόγω κανονισμού, η χορήγηση της ενισχύσεως αυτής προϋποθέτει, ιδίως, την πληρωμή μιας ελάχιστης τιμής στους παραγωγούς νωπού ανανά· ότι η τιμή αυτή πρέπει να καθορίζεται κατά τρόπο που να εξασφαλίζει δίκαιη αμοιβή στους εν λόγω παραγωγούς,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Για την περίοδο εμπορίας 1982/83, το ύψος της ενισχύσεως στην παραγωγή για τις κονσέρβες ανανά, που προβλέπεται στο άρθρο 1 του κανονισμού (ΕΟΚ) αριθ. 525/77, καθορίζεται σε 53,67 ECU ανά 100 χιλιόγραμμα, συμπεριλαμβανομένης και της άμεσης συσκευασίας.  Άρθρο 2  Η ελάχιστη τιμή, που προβλέπεται στο άρθρο 3 του κανονισμού αριθ. 525/77, καθορίζεται για την εν λόγω περίοδο σε 26,34 ECU ανά 100 χιλιόγραμμα.  Άρθρο 3  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 28 Ιουλίου 1982.  Για το Συμβούλιο  Ο Πρόεδρος  O. MOELLER  (1) ΕΕ αριθ. L 73 της 21. 3. 1977, σ. 46.  (2) ΕΕ αριθ. L 357 της 21. 12. 1978, σ. 1.